Source: http://skolenie.slov-lex.sk/pravne-predpisy/SK/ZZ/2008/113/
Timestamp: 2020-02-18 18:12:38+00:00
Document Index: 11373947

Matched Legal Cases: ['§ 3', '§ 2', '§ 2', '§ 2', '§ 2', '§ 99', '§ 111', '§ 25', '§ 52']

113/2008 Z.z. - Nariadenie vlády Slovenskej republi... - Slov-lex
Toto nariadenie vlády ustanovuje požiadavky na montáž zariadení pre nepriamy výhľad na vozidlá kategórie N2 a N31)(ďalej len „vozidlo“), ktoré sú prihlásené do evidencie vozidiel a nemajú typové schválenie ES alebo typové schválenie vozidla ani schválenie jednotlivo vyrobeného vozidla podľa osobitného predpisu.2)
vozidlá prvýkrát prihlásené do evidencie vozidiel3) pred 1. januárom 2000,
vozidlá kategórie N2 s najväčšou prípustnou hmotnosťou neprevyšujúcou 7,5 t, na ktoré nemožno namontovať zrkadlá triedy V podľa osobitného predpisu2) spôsobom, ktorý zabezpečí, že
žiadna časť zrkadla nesmie byť vzdialená menej než 2 m (s povolenou toleranciou plus 10 cm) od vozovky bez ohľadu na nastavenie zrkadla, keď je vozidlo naložené tak, že dosahuje najväčšiu prípustnú celkovú hmotnosť, a
zrkadlo je celé viditeľné z miesta vodiča,
vozidlá, na ktoré sa v čase ich uvedenia do prevádzky v premávke na pozemných komunikáciách vzťahovali technické požiadavky platné pred nadobudnutím účinnosti osobitného predpisu2) a vyžadovali, aby tieto vozidlá boli na strane spolujazdca vybavené inými zariadeniami pre nepriamy výhľad, ktoré pokrývajú najmenej 95 % celkového výhľadu na úrovni vozovky, ktorý poskytujú zrkadlá triedy IV a triedy V podľa osobitného predpisu.2)
Vozidlá musia byť najneskôr do 31. marca 2009 vybavené na strane spolujazdca širokouhlými a blízkopohľadovými zrkadlami triedy IV a triedy V, ktoré spĺňajú technické požiadavky podľa osobitného predpisu.2)
Odchylne od odseku 1 sa za dosiahnutie súladu s požiadavkami tohto nariadenia vlády považuje, ak sú vozidlá na strane spolujazdca vybavené širokouhlými a blízkopohľadovými zrkadlami, ktoré spoločne poskytujú výhľad pokrývajúci najmenej 95 % celkového výhľadu na úrovni vozovky, ktorý poskytuje zrkadlo triedy IV, a najmenej 85 % celkového výhľadu na úrovni vozovky, ktorý poskytuje zrkadlo triedy V podľa osobitného predpisu.2) Prevádzkovateľ vozidla pri technickej kontrole podľa § 3 preukazuje splnenie tejto požiadavky potvrdením vydaným výrobcom alebo zástupcom výrobcu.
Vozidlá, ktoré z dôvodu absencie dostupných ekonomicky prijateľných technických riešení nemožno vybaviť zrkadlami spĺňajúcimi technické požiadavky podľa odsekov 1 a 2, možno vybaviť prídavnými zrkadlami alebo inými zariadeniami pre nepriamy výhľad, ak spoločne poskytujú výhľad pokrývajúci najmenej 95 % celkového výhľadu na úrovni vozovky, ktorý poskytuje zrkadlo triedy IV, a najmenej 85 % celkového výhľadu na úrovni vozovky, ktorý poskytuje zrkadlo triedy V podľa osobitného predpisu.2) Žiadosť o povolenie výnimky podáva prevádzkovateľ vozidla Ministerstvu dopravy, pôšt a telekomunikácií Slovenskej republiky4) spolu s protokolom o skúške vydaným poverenou technickou službou overovania vozidiel.5)
Splnenie technických požiadaviek ustanovených v § 2 sa preukazuje záznamom v doklade o vykonaní technickej kontroly.6)
Vozidlám, ktoré v období od 1. apríla 2008 do 31. marca 2009 nespĺňajú technické požiadavky ustanovené v § 2, sa pri technickej kontrole výsledok technickej kontroly obmedzí do 31. marca 2009.
Vozidlá, ktoré po 31. marci 2009 nespĺňajú technické požiadavky ustanovené v § 2, sa pri technickej kontrole vyhodnotia ako dočasne spôsobilé.
k nariadeniu vlády č. 113/2008 Z. z.
Bod 3 časti B prílohy č. 1 k zákonu č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov.
§ 2 písm. as) zákona č. 725/2004 Z. z.
§ 99 písm. p) a § 111 zákona č. 725/2004 Z. z. v znení zákona č. 548/2007 Z. z.
§ 25 ods.1 písm. a) zákona č. 725/2004 Z. z.
§ 52 zákona č. 725/2004 Z. z. v znení neskorších predpisov.
Číslo: 113/2008 Z. z.
Názov: Nariadenie vlády Slovenskej republiky o dodatočnej montáži zrkadiel na nákladné vozidlá určitých kategórií
Nachádza sa v čiastke: 44/2008